
18.07.2023
Comunicat de presă

Rezultatele înregistrate la proba scrisă din cadrul concursului de ocupare a posturilor didactice/catedrelor vacante/rezervate din învățământul preuniversitar 2023 
(înainte de contestații)

Rezultatele obținute de cadrele didactice care au susținut proba scrisă din cadrul concursului pentru ocuparea posturilor didactice din învățământul preuniversitar - sesiunea 2023 (înainte de înregistrarea contestațiilor) au fost publicate astăzi, 18 iulie, ora 11:00, pe pagina web dedicată, titularizare.edu.ro.

· Rata notelor peste 7 (șapte) obținute de candidații care au susținut proba scrisă este de 44,98% (față de: 43,16% în 2022, 41.51% în 2021, 58,04% în 2020, 43,64% în 2019, 45,04% în 2018, sau 39,71% în 2017). La nivel național, 48% dintre candidați au obținut note peste 7 (șapte).
	An școlar
	2022-2023
	2021-2022
	2020-2021
	2019-2020
	2018-2019
	2017-2018
	2016-2017

	Rata notelor peste 7,00
	44,98%
	43,16%
	41,51%
	58,04%
	43,64%
	45,04%
	39,71%


· Procentul notelor între 5 și 7 este de 34,96% (33,41% în 2022, 36,96% în 2021, 25,00% în 2020).

	An școlar
	2022-2023
	2021-2022
	2020-2021
	2019-2020

	Note între 5 și 7 (%)
	34,96%
	33,41%
	36,96%
	25,00%


· Din promoția curentă, 44,44 % dintre candidați au obținut note peste 7 (șapte) - (43,18% în 2022, 37,33% în 2021, 55,75% în 2020, 33,33% în 2019, 38,59% în 2018, respectiv, 25,00% în 2017).

	An școlar
	2022-2023
	2021-2022
	2020-2021
	2019-2020
	2018-2019
	2017-2018
	2016-2017

	Note > 7,00 promoția currentă
	44,44%
	43,18%
	37,33%
	55,75%
	33,33%
	38,59%
	25,00%


· Un candidat a obținut nota 10 (disciplina Educație fizică și sport), iar 174 de candidați (44,4%) au obținut note între 7 și 9,99 (față de 185, anul școlar precedent).

· 7 candidați (1,8%) au obținut note între 9,50 și 9,99, iar 12 candidați (3,08%) au obținut note între 9,00 și 9,50.
La proba scrisă din cadrul concursului național pentru ocuparea posturilor didactice din învățământul preuniversitar s-au prezentat 444 de candidați din totalul de 541 de candidaţi care întruneau condițiile pentru susținerea acestei probe.
În centrele de evaluare au fost notate 389 de lucrări, întrucât: 54 de candidați s-au retras din concurs din motive personale sau medicale, în conformitate cu prevederile metodologiei, iar un candidat a fost eliminat din concurs. Acesta nu va putea fi repartizat pe posturi didactice în anul școlar 2023-2024.

Contestațiile se depun la sediul inspectoratului școlar (Deva, str. Gheorghe Barițiu nr. 2) sau se transmit prin mijloace electronice, în zilele de 18 iulie, după afișarea rezultatelor, până la ora 21:00, respectiv 19 iulie, până la ora 12:00. 

Rezultatele finale se afișează la sediul inspectoratului școlar județean și pe site-ul menționat anterior, în data de 26 iulie.

Pentru a obţine statutul de titular, un candidat trebuie să obţină minimum nota 7 (şapte) la proba scrisă şi să fie repartizat pe un post didactic vacant publicat pentru angajarea pe perioadă nedeterminată. 
Pentru angajarea pe perioadă determinată (suplinire), candidaţii trebuie să obţină minimum nota 5 (cinci) la proba scrisă.
Repartizarea candidaţilor pe posturile didactice de predare vacante publicate pentru angajare pe perioadă nedeterminată, în ordinea descrescătoare a mediilor de repartizare, va fi realizată în ședințele de repartizare organizate de Inspectoratul Șccolar Județean Hunedoara, în zilele de 27 - 28 iulie.

La nivel județean sunt disponibile 995 de posturi și fracțiuni de post, din care 390 sunt posturi complete, iar 80 sunt posturi didactice/catedre vacante pentru angajare pe perioadă nedeterminată (titularizabile).
Biroul de presă al Inspectoratului Școlar Județean Hunedoara

